Taxi-onrus in PTA-middestadTaxigeweld in Pretoria se middestad Foto: _MotsoB op Twitter Vier mense is Vrydagoggend beseer tydens ŉ onderonsie tussen twee mededingende taxi-verenigings in Pretoria se middestad. “Die polisie het omstreeks 06:00 ŉ oproep ontvang dat die Tembisa taxi-vereniging en die Olievenhoutbosch taxi-vereniging baklei,” het Isaac Mahamba, senior superintendent van die Tshwane-metropolisie, gesê. “Skote is gevuur, maar niemand is getref nie. Die vier mense is tydens die bakleiery beseer.” Die betrokkenes is deur die polisie ondervra. Mahamba sê daar is ŉ moontlikheid dat al 10 persone in hegtenis geneem kan word ná ondervraging. Hy sê die polisie vergader met die taxi-verenigings om die oorsaak van die bakleiery te bepaal. Hulle vermoed egter dat dit verband hou met taxi-roetes. Die polisie is steeds op die toneel om die situasie dop te hou.